

ს ა ქ ა რ თ ვ ე ლ ო

ქალაქ ქუთაისის მუნიციპალიტეტის საკრებულო

გ ა ნ კ ა რ გ უ ლ ე ბ ა

291

ქალაქი ქუთაისი 29 ივლისი 2020 წელი

ქალაქ ქუთაისის მუნიციპალიტეტის საკრებულოს წევრის,

თეიმურაზ ნადირაძის უფლებამოსილების ცნობის

შ ე ს ა ხ ე ბ

საქართველოს ორგანული კანონის „ადგილობრივი თვითმმართველობის კოდექსი“ 24–ე მუხლის პირველი პუნქტის „ბ“ ქვეპუნქტის „ბ.გ“ ქვეპუნქტის, მე-40 მუხლის მე-6 პუნქტის, „ქალაქ ქუთაისის მუნიციპალიტეტის საკრებულოს რეგლამენტის დამტკიცების შესახებ“ ქალაქ ქუთაისის მუნიციპალიტეტის საკრებულოს 2014 წლის 14 ივლისის N1 დადგენილების დანართის მე–3 მუხლის მე–3 პუნქტის „ე“ ქვეპუნქტის, მე-13 მუხლის პირველი, მე-2, მე-3 პუნქტების, 93-ე მუხლის, ქალაქ ქუთაისის მუნიციპალიტეტის საკრებულოს გამოკლებული წევრის, ნიკოლოზ ლატარიას (ქართული ოცნება – დემოკრატიული საქართველო) ადგილმონაცვლედ თეიმურაზ ნადირაძის რეგისტრაციაში გატარების შესახებ N59 ქუთაისის საოლქო საარჩევნო კომისიის 2020 წლის 22 ივლისის №29/გ02 წერილობითი მომართვის, N59 ქუთაისის საოლქო საარჩევნო კომისიის თავმჯდომარის 2020 წლის 22 ივლისის 02/02/2020 განკარგულებისა და ქალაქ ქუთაისის მუნიციპალიტეტის საკრებულოს იურიდიულ საკითხთა კომისიის დასკვნის საფუძველზე:

**მუხლი 1.** ცნობილ იქნეს ქალაქ ქუთაისის მუნიციპალიტეტის საკრებულოს წევრის, თეიმურაზ ნადირაძის უფლებამოსილება.

(N59 ქუთაისის საოლქო საარჩევნო კომისიის 2020 წლის 22 ივლისის №29/გ02 წერილობითი მომართვა და ქალაქ ქუთაისის მუნიციპალიტეტის საკრებულოს იურიდიულ საკითხთა კომისიის დასკვნა განკარგულების დედანს თან ერთვის)

**მუხლი 2.** განკარგულება შეიძლება გასაჩივრდეს, კანონით დადგენილი წესით, ქუთაისის საქალაქო სასამართლოში (ვ.კუპრაძის ქუჩა №11), მისი გაცნობიდან ერთი თვის ვადაში.

**მუხლი 3.** განკარგულება ძალაში შევიდეს კანონით დადგენილი წესით, მიღებისთანავე.

საკრებულოს თავმჯდომარის მოადგილე,

საკრებულოს თავმჯდომარის მოვალეობის

შემსრულებელი ირაკლი შენგელია